Blogs



Μαρία Παυλίδου 

** 4.2.1. Σύντομη εισαγωγή στα ιστολόγια: η ιστορία και τα χαρακτηριστικά τους **
 Τα ιστολόγια [|[1]] (weblogs) ορίζονται συνήθως ως __ιστοσελίδες, οι οποίες ενημερώνο­νται συχνά και στις οποίες οι νέες προσθήκες άρθρων δημοσιεύονται στην κορυφή της σελίδας, ενώ οι δημοσιεύσεις κατατάσσονται χρονολογικά__. Το περιεχόμενό τους αποτελείται από προσωπικές παρατηρήσεις ή παραθέματα από άλλες πηγές, ενώ την ευθύνη των δημοσιεύσεων την έχει είτε ένα άτομο, ο διαχειριστής του ιστολογίου (blogger), είτε μια ομάδα ατόμων. Μοιάζουν πολύ με προσωπικά διαδικτυακά ημερο­λόγια που περιλαμβάνουν κείμενα, πολυμεσικό υλικό και συνδέσμους με άλλες ιστο­σελίδες. Οι αναγνώστες τους έχουν τη δυνατότητα να σχολιάζουν (αν το επιτρέπει ο διαχειριστής/δημιουργός του ιστολογίου) και να καταθέτουν τη δική τους άποψη, με αποτέλεσμα τη διαμόρφωση ενός είδους //διαδικτυακών κοινοτήτων// (online communi­ties), ο ρόλος των οποίων ενισχύεται από τη δυνατότητα παροχής συνδέσμων με άλλα ιστολόγια.

[|[1]] Κάποιες γενικές πληροφορίες σχετικά με τα ιστολόγια παρέχονται επίσης και στην Ενότητα 2.3.2.α του Γενικού Μέρους.

Δυνατότητες ιστολογίων ως ψηφιακών εργαλείων
Ευκολία στη δημιουργία και τη χρήση ιστολογίων χωρίς να απαιτούνται ιδιαίτε­ρες και σύνθετες τεχνικές γνώσεις. Ωστόσο, σε σχέση με αυτή τη διά­σταση, θα πρέπει να επισημανθεί ότι τα ιστολόγια παρέχουν έτοιμες φόρμες για τη δημιουργία τους, ανάλογα με τον πάροχο κάθε φορά.[|[1]] Αυτό δίνει μια ορι­σμένη κειμενική δομή, η οποία όμως είναι υποχρεωτική και ο δημιουργός του ιστολογίου δεν έχει πολλά περιθώρια ελεύθερης σχεδίασης. - Ευκολία και αμεσότητα στην προσβασιμότητα. Το στοιχείο αυτό δίνει τη δυνα­τότητα να ξεπεραστούν τα αυστηρά όρια του σχολικού χώρου και χρό­νου, αφού ένας υπολογιστής και μία σύνδεση στο διαδίκτυο είναι αρκετά προ­κειμένου κάθε μαθητής να έχει πρόσβαση οποιαδήποτε ώρα και από οπουδή­ποτε στο ιστολόγιο της τάξης του. - Προώθηση συμμετοχικής διαδικασίας και διαμόρφωση διαδικτυακής κοινότη­τας μέσω των σχολιασμών από τους αναγνώστες των ιστολογίων, των συνδέ­σμων με άλλους ιστοτόπους και ιστολόγια, της δυνατότητας αποστολής email και της λειτουργίας του RSS. - Αρχειοθέτηση δημοσιεύσεων τόσο με χρονολογική όσο και με θεματολογική κα­τάταξη. - Δυνατότητα αξιοποίησης ποικίλων σημειωτικών πόρων (εικόνες, ήχος, video κτλ).

Στην παρουσίαση που ακολουθεί θα βρείτε χρήσιμες οδηγίες για την κατασκευή ενός blog. 

[|[1]] Μερικοί πάροχοι υπηρεσιών για τη δημιουργία ιστολογίων είναι, για παράδειγμα, το Google –μέσω της υπηρεσίας του blogspot- και το [|www.wordpress.com]. Κάθε πάροχος προσφέρει διαφορετικές φόρ­μες δημιουργίας και, επομένως, διαφορετικές δυνατότητες στους χρήστες του ως προς τη διαμόρφωση του ιστολογίου τους.